paragraph_text: Ispiranje pješčanih procjeđivača je odvajanje čestica od filtarskog sredstva tako da se voda za ispiranje potiskuje u pješčani procjeđivač u obrnutom smjeru od normalnog smjera protoka. Stvaranje naslaga u filtarskom sredstvu smanjuje se brzina protjecanja tekućine kroz filtarsko sredstvo, te povećava koncentracija čestica u filtratu, odnosno dolazi do “filtarskog proboja”, što može biti iznimno opasno za ionske izmjenjivače koji su često uključeni u daljnji procesni tok. Kako bi se izbjegla potencijalna opasnost onečišćenja ionskih masa u daljnjem procesnom toku, potrebno je pravodobno provesti postupak odvajanja prethodno zadržanih čestica u filtarskom sredstvu.<ref> "Kondicioniranje vode", www.grad.unizg.hr, 2012.